14 Kgosi Dafide o ne a tlhalosa gore tshedimosetso e e neng e tlhokega gore go bopiwe mmele wa motho, e ne e kwadilwe mo bukeng ya tshwantshetso. Fa a bua ka Jehofa Modimo, o ne a re: “Matlho a gago a ne a mpona ke le losea lo lo mo popelong, mme dikarolo tsotlhe tsa lone di ne di kwadilwe mo bukeng ya gago, malebana le malatsi a di bopilweng ka one mme go ne go ise go nne le e le nngwe fela ya tsone.” (Pes. 139:16) Go a utlwala go bo Dafide a ne a tlhotlheletsega go baka Jehofa fa a bona kafa mmele wa gagwe o bopilweng ka gone. Dilo tse di fitlheletsweng ke baitsesaense mo dingwageng tsa bosheng, di re jesitse kgakge fa re akanya ka tsela e Jehofa a re dirileng ka yone. Dilo tseo tse di fitlheletsweng di re naya lebaka le le utlwalang la go dumalana le mopesalema yo o neng a bua jaana ka ga Jehofa: “Ke tla go baka ka gonne ke dirilwe ka tsela e e boitshegang e e gakgamatsang. Ditiro tsa gago di a gakgamatsa.” (Pes. 139:14) Go tla jang gore batho ba se ka ba bona gore popo e senola go nna gone ga Modimo yo o tshelang?